༈། རྒྱ་གར་སྐད་དུ། ། ཙཽར་རཀྵ། བོད་སྐད་དུ། ཇག་བསྲུང་བའི་ཐབས། སྲུང་བར་བྱེད་པའི་ལྷ་ལ་ཕྱག་འཚལ་ལོ། ། རང་གི་སྔོན་དང་ཕྱི་ནས་ནི། ། ཤ་མེད་ཀེང་རུས་ཕོ་མོ་གཉིས། ། ཐོད་དབྱུག་ཐོད་ཁྲག་གཡས་དང་གཡོན། ། གཉིས་ཀ་གར་བྱེད་བྱ་ར་བྱེད། ། ཙཽར་སྲུང་ཟློག་བྱེད་པར་བསམ། ། ཨོཾ་གྷྲྀ་རཱ་ཛ་གྷྲྀ་རཱ་ཛ་ཀུ་མ་ཀུ་མ་ཁུཾ་ཐིས་སྭཱ་ཧཱ། རྐང་འོག་ནས་ནི་ས་བླངས་ལ། ། སྔགས་བཟླས་ཕྱེད་ནི་སྔོན་ལ་གཏོར། ། ཕྱེད་ནི་སུམ་ཆའི་ཆ་གཅིག་ནི། ། རྒྱབ་ཀྱི་ཕྱོགས་སུ་གཏོར་བར་བྱ། ། ཆ་གཅིག་གྲོགས་དང་རྫས་ལ་གཏོར། ། སུམ་ཆ་གཅིག་ལ་ཡང་སྔགས་ནི། ། བརྒྱ་བཟླས་མཛུབ་མོས་སྔོན་ལ་གཏོར། ། དེ་བཞིན་མཐེབ་ཆུང་རྒྱབ་ཏུའོ། ། དེས་ནི་ཙཽ་རའི་འཇིགས་པ་བྲལ། ། མལ་སྔགས་རྟེན་ཡང་དེ་ལྟར་ཤེས། ། རྟ་ཕྱུགས་ལ་སོགས་དེ་ལྟར་བྱ། ། འདི་ལ་ཐེ་ཚོམ་སྤང་བའོ། ། བླ་མ་འཛིམ་ལོ་ཙཱ་བས་བསྒྱུར་བའོ། ། ཨོཾ་གྷྲཱྀ་རཱ་ཛ་གྷྲྀ་རཱ་ཛ་ཀུ་མ་ཀུ་མ་ཁུཾ་ཐིས་སྭཱ་ཧཱ། ཟས་ཟ་བའི་དུས་སུ་ཟན་ཆངས་སྐྲད་གཉིས་ལ་སྔགས་བཏབ་པ་མདུན་རྒྱབ་ཏུ་བསྐུར་ལ། དུར་ཁྲོད་བདག་པོར་མཆོད་པར་བཞེས། ། ཇག་ཆིངས་འདི་ལས་ཟབ་པ་མེད་དོ། ། ཨི་ཐི། ༈། ལུགས་གཅིག་ལ། ཨོཾ་ཀུ་མ་ཀུ་མ་ཁུཾ་ཐིས་སྭཱ་ཧཱ། ཞེས་སྟོང་བཟླས་ཏེ། མལ་གྱི་གཡས་ཕྱོགས་ནས་མིས་མ་འགོང་བའི་ས་བླངས་ནས་སྔགས་བཏབ་ལ་མདུན་དང་། གཡས་གཡོན། རྒྱབ་ཏུ་གཏོར་ལ། རང་གིས་སྣ་དྲང་ངོ་། ། འདི་ལ་ལག་ལེན་ཡང་ཡང་བྱས་ཏེ་བཟང་པོའི་རྟགས་ཐོན། ཐུབ་ངེས་པར་འདུག། ཨི་ཐི། ། ལྷ་ས་བསྐོར་བ་ལ། སྐོར་ར་བ་བརྒྱ་བརྒྱ་ཙམ་ལ་དགྲ་ཡང་ཡང་བྱུང་བ་ལ། སློབ་དཔོན་ཤག་ཡོན་ཟེར་བ་ཞིག་གིས། གདམས་ངག་འདི་ཤེས་པར་འདུག་པས། འདི་མཛད་པས་སྐོར་ར་བ་རྣམས་ལ་ཇག་པ་དང་རྐུན་མ་མ་བྱུང་བར་གདའོ། ། ཀོང་པོར་ཕྱིན་པ་ལ་ཡང་འདི་བྱས་པས་ཟབ་པར་བྱུང་བའི་ལོ་རྒྱུས་གདའོ། ། ཤིན་ཏུ་ཟབ་བོ། ། ཨི་ཐི། ། ། ། ཡིག་རྒྱག་པ། འཆི་མེད་རྡོ་རྗེ། སྦྲགས་བསྡུར་པ། འཆི་མེད་རྡོ་རྗེ། ཞུ་བཙུད་པ་ཨོ་རྒྱན་ཚེ་རིང་།

བསྒྲུ་ཐབས་ཀུན་བཏུས། ཱཤྲཱིཿ༽ 209